Na temelju članka 5. Zakona o kulturnim vijećima i financiranju javnih potreba u kulturi („Narodne novine“ br. 83/22), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno odredbama Zakona o udrugama („Narodne novine“ br. 74/14, 70/17, 98/19 i 151/22), Općinsko vijeće Općine Križ na 13. sjednici održanoj dana___. studenoga 2026. godine donijelo je

PROGRAM
javnih potreba u kulturi na području Općine Križ u 2027. godini
	
I.
[bookmark: _Hlk180575191]	Programom javnih potreba u kulturi na području Općine Križ u 2027. godini (u daljnjem tekstu: Program), utvrđuju se djelatnosti, programi i projekti, aktivnosti i manifestacije u kulturi, odnosno skup aktivnosti koje su u skladu s vrednotama propisanima Ustavom Republike Hrvatske, te čije provođenje kroz dugoročni ili vremenski ograničeni rok djelovanja daje vidljivu dodanu društvenu vrijednost kojom se podiže kvaliteta života pojedinca i unaprjeđuje razvoj šire društvene zajednice, a od interesa su za Općinu Križ. 
            Javne potrebe u kulturi za koje se sredstva osiguravaju u Proračunu Općine Križ utvrđuju se sukladno odredbama Zakona o udrugama („Narodne novine“ br.74/14, 70/17, 98/19 i 151/22) te sukladno članku 4. Zakona o kulturnim vijećima i financiranju javnih potreba u kulturi (u daljnjem tekstu: Zakona) i odnose se na ustanove u kulturi, umjetničke organizacije, umjetnike, ostale udruge, druge fizičke i pravne osobe u sljedećim djelatnostima i područjima koje obuhvaćaju:
1. kulturne djelatnosti (arhivska, muzejska, knjižnična djelatnost)
2. kulturno-umjetničko stvaralaštvo (kulturno-umjetnički amaterizam, akcije i manifestacije u kulturi što pridonose razvitku i promicanju kulturnog života)
3. djelatnost zaštite, očuvanja i održivog upravljanja kulturnom baštinom
4. transvenzalna područja (međunarodna kulturna suradnja i mobilnost, dostupnost, pristup i sudjelovanje u kulturi, raznolikost kulturnih izričaja)
5. investicijsko održavanje, adaptacije i prijeko potrebni zahvati na objektima kulture ili objektima od značaja za obavljanje kulturne djelatnosti na području Općine Križ 
6. ostale nepredviđene troškove.
Jedinstveni upravni odjel Općine Križ provodi, prati i nadzire izvršenje programa javnih potreba u kulturi na području Općine Križ u 2027. godini te prati korištenje i utrošak sredstava za taj program.

II.
	U 2027. godini Općina Križ sufinancirati će javne potrebe u kulturi kako slijedi:

1. PROGRAMSKE DJELATNOSTI I TRADICIONALNE MANIFESTACIJE U ORGANIZACIJI I OD ZNAČAJA ZA OPĆINU KRIŽ:
· njegovanje ostavštine Josipa Badalića (dodjela Plakete Josip Badalić i drugi kulturni programi vezani uz ime i djelo Josipa Badalića), 
· njegovanje ostavštine Milke Trnine (Lipanjski susreti Milke Trnine, dodjela Plakete Milka Trnina, tradicionalni Božićni koncert u Vezišću i drugi kulturni programi vezani uz ime i djelo Milke Trnine), 
· kulturne manifestacije (izložbe, promocije knjiga, tribine, koncerti, kazališne predstave i drugo), 
· ostale manifestacije (Dan Općine Križ i sadržaji vezani uz obilježavanje Dana Općine Križ, Sajam obrta i rukotvorina Općine Križ, trkačka utrka Cross hill run, Krigl fest, Adventska događanja i ostale kulturne i zabavne akcije i manifestacije od značaja za Općinu Križ).

2. PROGRAMSKE DJELATNOSTI UDRUGA I USTANOVA U KULTURI, UDRUŽENJA I DRUGIH ORGANIZACIJA KULTURE I OSTALIH KORISNIKA OD ZNAČAJA ZA OPĆINU KRIŽ:
Iste se utvrđuju kroz sljedeća prioritetna područja za 2027. godinu: 
· poticanje kulturno, zabavnih manifestacija (sadržaji vezani uz obilježavanje Dana Općine Križ, Adventska događanja i ostale kulturne i zabavne akcije i manifestacije od značaja za Općinu Križ) 
· njegovanje ostavštine Josipa Badalića (programi vezani uz ime i djelo Josipa Badalića), i Milke Trnine (programi vezani uz ime i djelo Milke Trnine), 
· promicanje kulturnih programa i aktivnosti među djecom i mladima,
· jačanje kapaciteta udruga za rad usmjeren na zadovoljavanje javnih potreba u kulturi sukladno Programu javnih potreba u kulturi na području Općine Križ u 2027. godini,  
· jačanje kapaciteta udruga koje doprinose razvitku i općem napretku Općine Križ te promiču njezin ugled kao i napredak zajednice u cjelini.

Programske djelatnosti udruga i ustanova u kulturi, udruženja i drugih organizacija kulture i ostalih korisnika od značaja za Općinu Križ su: 
- zaštita, očuvanje i održivo upravljanje kulturnom baštinom,
- dramska i plesna umjetnost,
- glazbena i glazbeno scenska umjetnost,
- kazališni amaterizam,
- likovna umjetnost i izložbena djelatnost,
- kulturno-umjetnički amaterizam, 
- književnost, 
- knjižna i nakladnička djelatnost,
- programi, projekti i manifestacije u organizaciji udruga koji pridonose razvitku i promicanju kulturnog života Općine Križ,
- njegovanje ostavštine Josipa Badalića (programi vezani uz ime i djelo Josipa Badalića) i Milke Trnine (programi vezani uz ime i djelo Milke Trnine), 
- kulturno, zabavne manifestacije (sadržaji vezani uz obilježavanje Dana Općine Križ, Adventska događanja i ostale kulturne i zabavne akcije i manifestacije od značaja za Općinu Križ)
- promicanje kulturnih programa i aktivnosti među djecom i mladima,
- programi kulturne suradnje.

3. ISTRAŽIVAČKI RADOVI NA ARHEOLOŠKOM NALAZIŠTU SIPČINA
Arheološka istraživanja antičkog nalazišta Sipčina u Okešincu koja imaju za cilj prezentaciju tog antičkog lokaliteta u svrhu razvoja kulturnog turizma na području Općine Križ.

4.   FINANCIRANJE REDOVNE DJELATNOSTI KNJIŽNICE I ČITAONICE KRIŽ
           Sredstva namijenjena za rad općinskog proračunskog korisnika, ustanove u kulturi, Knjižnice i čitaonice Križ čiji je osnivač Općina Križ.

5. PROJEKTI IZ FONDA ZA UDRUŽENE TURISTIČKE ZAJEDNICE
            Sredstva su namijenjena za projekte u kulturi, turizmu i vjerskom turizmu iz fonda za udružene turističke zajednice Hrvatske turističke zajednice, a koji će se realizirati kroz udruženo djelovanje, na zajedničkim projektima Turističke zajednice Grada Ivanić-Grada kao nositelja projekata te suradnjom s Gradom Ivanić-Gradom, Općinom Križ i Općinom Kloštar Ivanić.                                                                      

III.
	Ukupno planirana sredstva za provođenje ovog Programa tijekom 2027. godine, a kojima se osigurava ravnomjerni kulturni razvitak na području Općine Križ iznose =1.264.000,00 EUR-a (slovima: jedanmilijundvjestošezdesetčetiritisućeeura) i odnose se na:

	[bookmark: _Hlk174360406]
Rb.
	
Oznaka
	PROGRAM
javnih potreba u kulturi na području Općine Križ 
u 2027. godini
	IZNOS (EUR-a)

	1.
	A100801
	Aktivnosti kulturnog promicanja
- financiranje programske djelatnosti i tradicionalne manifestacije u organizaciji i od značaja za Općinu Križ 
- tekuće donacije udrugama u kulturi Programske djelatnosti udruga i ostalih korisnika od značaja za Općinu Križ 

	
160.000,00 


100.000,00


	2.
	A100802
	Sipčina 
- Istraživački radovi na arheološkom nalazištu Sipčina

	20.000,00

	3.
	A100803
	Projekti iz fonda za udružene turističke zajednice
- financiranje projekata u kulturi, turizmu i vjerskom turizmu iz fonda za udružene turističke zajednice
	10.000,00

	4.
	A102708
	Uređenje prostora čitaonice u Križu 
- odnosi se na uređenje dodatnog prostora knjižnice na mjestu bivše poslovnice PBZ banke.
	50.000,00

	5.
	K102701
	[bookmark: _GoBack]Dom kulture Josip Badalić
-odnosi se na uređenje glazbeno-scenskog prostora te uređenje multimedijalnog odjela.
	50.000,00

	6.
	K102812
	Energetska obnova i sanacija stare vojne zgrade u parku u Križu
-odnosi se na energetsku obnovu i sanaciju sukladno prijavi na natječaj Ministarstva kulture
	400.000,00

	7.
	K102846 
	Sanacija zgrade Galerije i uređenje prostora za rad Udruge branitelja
-odnosi se na hidroizolaciju podrumskih zidova te unutarnje uređenje prostora za rad udruge
	300.000,00 

	8.
	A101901
	 Financiranje redovne djelatnosti Knjižnice i čitaonice Križ
- redovne djelatnosti Knjižnice i čitaonice Križ

	153.000,00

	9.
	K101901
	Opremanje Knjižnice i čitaonice Križ
	21.000,00

	UKUPNO
	=1.264.000,00 



Predviđeni izvori prihoda vezano uz rashode planirane za provedbu Programa javnih potreba u kulturi na području Općine Križ u 2027. godini, osim Proračuna Općine Križ jesu i Proračun Zagrebačke županije te Proračun Republike Hrvatske.

IV.
	Pri utvrđivanju ovog Programa polazi se od planiranih manifestacija u organizaciji Općine Križ, Programa rada i razvitka Knjižnice i čitaonice Križ za 2027. godinu, potreba udruga Općine Križ za financiranje u 2027. godini, kao i ostalih zahtjeva, potreba fizičkih i pravnih osoba te potreba Općine Križ u kulturi, osiguranih sredstava Općine Križ planiranih za 2027. godinu, te plana ostvarivanja potpora iz proračuna Zagrebačke županije i Republike Hrvatske.    
V.
             Dio sredstava iz točke III. ovog Programa, a koji se odnosi na Aktivnost kulturnog promicanja, odnosno tekuće donacije udrugama u kulturi, Programske djelatnosti udruga i ustanova u kulturi, udruženja i drugih organizacija kulture i ostalih korisnika od značaja za Općinu Križ, izvršavati će se sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21), temeljem provedenih javnih natječaja ili izravnom dodjelom sredstava i to sukladno sklopljenim ugovorima o financiranju, a sve u skladu s Odlukom o načinu raspodjele novčanih sredstava iz Proračuna Općine Križ za 2027. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive te Odlukom o izvršavanju Proračuna Općine Križ za 2027. godinu.	      
VI.
	U okviru ukupno planiranih sredstava za javne potrebe u kulturi uvrštenih ovim Programom, raspodjela planiranih sredstava dopuštena je između pojedinih programskih djelatnosti udruga i ostalih korisnika sukladno aktivnostima i projektima kulturne djelatnosti, poslova, akcija i manifestacija u kulturi, predviđenim Proračunom Općine Križ za 2027. godinu i provedenim javnim natječajima za financiranje programa i projekata udruga iz Proračuna Općine Križ za 2027. godinu. 
            Ako se u Proračunu Općine Križ za 2027. godinu neće ostvariti planirani prihodi, raspodjela sredstva iz stavka 1. ove točke izvršavati će se prema mogućnostima Proračuna i ostvarenju planiranih prihoda Proračuna za 2027. godinu.

VII.
Ovaj Program objavit će se u Glasniku Zagrebačke županije, a stupa na snagu 01. siječnja 2027. godine. 
	
REPUBLIKA HRVATSKA
ZAGREBAČKA ŽUPANIJA
OPĆINA KRIŽ
OPĆINSKO VIJEĆE
KLASA: 610-01/26-01/
URBROJ: 238-16-01-26-1
Križ, ___. studenoga 2026.				           

                                                                                      OPĆINSKOG VIJEĆA OPĆINE KRIŽ:
                                                                                           Zlatko Hrastić



